b"\n_START_ARTICLE_\nM\xc3\xbascul recte intern de la cuixa\n_START_SECTION_\nInsercions\n_START_PARAGRAPH_\nEs poden diferenciar tres nivells: superior, el cos muscular i la inserci\xc3\xb3 inferior._NEWLINE_Les insercions superiors s'efectuen lateralment a la s\xc3\xadmfisi pubiana, en l'angle del pubis; s\xc3\xb3n medials a la inserci\xc3\xb3 dels m\xc3\xbasculs adductors llarg i curt, al llavi lateral, a la part anterior de la branca isquiopubiana. A continuaci\xc3\xb3, hi ha el cos muscular, que \xc3\xa9s un cos prim, pla i en forma de cinta, situat a la cara medial de la cuixa; El seu tend\xc3\xb3, llarg i prim, apareix a la part mitjana del cos muscular i envolta des del darrere cap endavant el c\xc3\xb2ndil medial del f\xc3\xa8mur. Finalment, despr\xc3\xa9s d'envoltar el c\xc3\xb2ndil medial de la t\xc3\xadbia, hi ha la inserci\xc3\xb3 inferior, en la part superior de la seva cara medial; contribueix amb els m\xc3\xbasculs sartori i semitendin\xc3\xb3s a formar la pota d'oca superficial._NEWLINE_La seva cara medial o superficial est\xc3\xa0 coberta per la f\xc3\xa0scia lata i la pell en tota la seva major extensi\xc3\xb3. La seva cara lateral o profunda es relaciona amb la vora medial dels m\xc3\xbasculs adductors, el c\xc3\xb2ndil medial del f\xc3\xa8mur i la t\xc3\xadbia, sobre la qual la borsa sinovial els separa del lligament col\xc2\xb7lateral tibial.\n_START_SECTION_\nInnervaci\xc3\xb3 i irrigaci\xc3\xb3\n_START_PARAGRAPH_\nRep un ram del nervi obturador (L2, L3, L4) que el travessa per la seva cara profunda, per sobre de la seva part mitjana. Diverses art\xc3\xa8ries provinents de l'art\xc3\xa8ria femoral o de l'art\xc3\xa8ria circumflexa femoral medial irriguen el m\xc3\xbascul."